O 7 d'abril de 1848 Josip Jelačić fue puyau a Lugartenient Mariscal de Campo de todas as tropas habsburguicas de Croacia, y encara que en chunio fue destituito, recuperó as funcions en setiembre. Dende ixe inte as tropas crovatas se posoron a luitar chunto con os austriacos contra os hongaros, dica que os hongaros se rindioron en agosto de 1849. Josip Jelačić ye considerau heroi nacional en Croacia por os suyos exitos militars y por haber conseguiu abolir a servitut. Dimpués Croacia y tot l'Imperio Austriaco estió baixo a politica reaccionaria d'Alexander Von Bach. En as decadas de 1850 y 1860 amaneixió un croacianismo y nacionalismo purament crovate como reacción tanto a lo ilirismo-yugoslavismo d'una minoría intelectual como a lo nacionalismo serbisco d'a minoría serbia, asinas como a l'absolutismo d'os Habsburgo. A principal figura d'o croacismo d'ixos tiempos estió Ante Starčević.